
PATVIRTINTA
Šakių rajono savivaldybės administracijos 
direktoriaus 2021 m. liepos      d. 
įsakymu Nr. AG-


NEKILNOJAMOJO TURTO, ESANČIO ŠAKIŲ R. SAV., KIDULIŲ SEN., KUKARSKĖS K., NEMUNO G. 136, PIRKIMO EKONOMINIS IR SOCIALINIS PAGRINDIMAS

I. BENDROJI DALIS

	1. Ekonominis ir socialinis pagrindimas parengtas vadovaujantis šiais teisės aktais:
	1.1. Lietuvos Respublikos vietos savivaldos įstatymu;
	1.2. Lietuvos Respublikos valstybės ir savivaldybių turto valdymo, naudojimo ir disponavimo juo įstatymu;
	1.3. Lietuvos Respublikos viešųjų pirkimų įstatymu;
	1.4. Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“.

II. PROBLEMOS IŠKĖLIMAS

	2. 2021 m. gegužės 25 d. gautas fizinio asmens pranešimas apie parduodamą jam ir bendrasavininkiams nuosavybės teise priklausantį nekilnojamąjį turtą: butą Nr. 1 (unikalus Nr. 8491-8001-6027:0011, bendras plotas 100,33 kv. m); garažą (unikalus Nr. 8491-8001-6038, bendras plotas 21,42 kv. m); 1208/15255 žemės sklypo (unikalus Nr. 4400-0994-9679, kadastro Nr. 8453/0001:314), esančius Šakių r. sav., Kidulių sen., Kukarskės k., Nemuno g. 136, bei siūlymas pirkti šį turtą Šakių rajono savivaldybės nuosavybėn. 
3. Siūlomas pirkti butas yra administraciniame pastate, kurio kita dalis (administracinės patalpos, unikalus Nr. 8491-8001-6027:0002, bendras plotas 140,38 kv. m) nuosavybės teise priklauso Šakių rajono savivaldybei. Savivaldybei nuosavybės teise taip pat priklauso ir kiti šiuo adresu esantys pastatai (išskyrus siūlomą pirkti garažą), kuriuos patikėjimo teise valdo savivaldybės biudžetinė įstaiga – Kukarskės globos namai. Valstybinės žemės sklypu (0,14047 ha iš bendro 1,5255 ha ploto), esančiu Šakių r. sav., Kidulių sen., Kukarskės k., Nemuno g. 136, Kukarskės globos namai naudojasi pagal panaudos sutartį.
Siūlomas pirkti turtas reikalingas Kukarskės globos namų veiklai.

III. TIKSLAS, KURIO SIEKIAMA PRIIMANT SPRENDIMĄ DĖL TURTO ĮSIGIJIMO

[bookmark: _Hlk76540348]	4. Kukarskės globos namai dėl patalpų trūkumo negali įvykdyti teisės aktuose įstaigos veiklai nustatytų reikalavimų,- tai įvardinta Lietuvos Respublikos Seimo kontrolierių ir kitų veiklą tikrinusių institucijų raštuose. Globos namų pastate būtina įrengti liftą,- dėl šios priežasties neliks dviejų gyventojų kambarių. Įsigijus savivaldybės nuosavybėn siūlomą pirkti nekilnojamąjį turtą, į administracinį pastatą iš globos namų pastato būtų galima perkelti visus įstaigos darbuotojus, o atlaisvintose globos namų pastato patalpose būtų įrengti kambariai gyventojams. Nekilnojamojo turto įsigijimas padėtų išspręsti dalį Kukarskės globos namų veiklai iškilusių problemų.

IV. SIŪLOMOS ALTERNATYVOS IR JŲ VERTINIMAS

	5. Siūlomos alternatyvos:
	I alternatyva: nupirkti nekilnojamąjį turtą – butą Nr. 1, garažą, 1208/15255 žemės sklypo, esančius Šakių r. sav., Kidulių sen., Kukarskės k., Nemuno g. 136, savivaldybės savarankiškajai funkcijai (socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas) vykdyti.
	II alternatyva: nepirkti nekilnojamojo turto – buto Nr. 1, garažo, 1208/15255 žemės sklypo, esančių Šakių r. sav., Kidulių sen., Kukarskės k., Nemuno g. 136.
	Kitų galimų alternatyvų nenustatyta.
	6. Alternatyvų vertinimas:
	I alternatyva: nupirkus nekilnojamąjį turtą – butą Nr. 1, garažą, 1208/15255 žemės sklypo, esančius Šakių r. sav., Kidulių sen., Kukarskės k., Nemuno g. 136, Kukarskės globos namai iš dalies išspręstų dėl patalpų trūkumo veiklai kylančias problemas.
	II alternatyva: nenupirkus nekilnojamojo turto – buto Nr. 1, garažo, 1208/15255 žemės sklypo, esančių Šakių r. sav., Kidulių sen., Kukarskės k., Nemuno g. 136, Kukarskės globos namams išliktų patalpų trūkumo problema.
	7. Įvertinus pateiktas alternatyvas, siūloma pirkti nekilnojamąjį turtą – butą Nr. 1, garažą, 1208/15255 žemės sklypo, esančius Šakių r. sav., Kidulių sen., Kukarskės k., Nemuno g. 136, savivaldybės savarankiškajai funkcijai vykdyti.

V. PIRKIMO BŪDAS

	8. Nekilnojamąjį turtą siūloma pirkti neskelbiamų derybų būdu, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“. Nagrinėjamu atveju pirkimas neskelbiamų derybų būdu atitinka minėto aprašo 10.1 papunktyje numatytą sąlygą, t. y. iš anksto yra žinoma konkreti nekilnojamųjų daiktų buvimo vieta, nekilnojamieji daiktai atitinka perkančiosios organizacijos poreikius ir kitos alternatyvos to neužtikrina.

VII. VERTINIMO KRITERIJAI

	9. Pirkimo komisija, priimdama sprendimą dėl nekilnojamojo turto pirkimo, turi vadovautis šiais kriterijais:
	9.1. perkamas nekilnojamasis turtas turi būti inventorizuotas ir teisiškai įregistruotas Nekilnojamojo turto registre;
	9.2. pirkimo kaina palyginama su nekilnojamojo turto rinkos kainų analogais ir nustatoma derybų būdu, siekiant ekonomiškai naudingiausio rezultato.

